 Subeeroow waxaan aad ula yaabanahay kulaylka, qabowga, miyir doorsoomka, is ilowga iyo jaha wareerka uu igu riday jacaylkaagu, waxaad moodaa mudadii aan kula soo socday inaanan jooginba adduunyada, walaal wax kale oo aan ku idhaahdo garan maayo waan iska degayaa marka aad tagto guriga ayaan kula soo hadlayaa hadaladaasi waxay ugu dambeeyeen erayadii murtiyaysnaa ee ay Hodan ku tidhi Subeer markii ay yimaadeen guriga, sidiibaa lagu kala tagay, haddaba haduu jab joogaa mar haddii uu ka ogolaaday inuu la sheekaysto waxa ku xiga oo ay qorshaysanaysaa waa guurkiisa isaguna niyadiisa muu galin qof aan Salma ahayn. 